આ અહેવાલ એમ પણ કહે છે કે સમગ્ર ભારતમાં ફકત બે રાજયોએ કુપોષણને નાથવા માટે યોગ્ય રીતે લક્ષાંક નક્કી કર્યા છે. આખા દેશમાં જે બે રાજયોએ ચોક્કસ માપી શકાય એવા સ્પષ્ટ લક્ષાંકો નક્કી કર્યા છે એ છે ઓરિસ્સા અને ઉત્તરપ્રદેશ. એમાં આપણું ગતિશીલ ગુજરાત કયાંય નથી. મહિલા અને બાળકોનાં કુપોષણ બાબતે ગુજરાતમાં તો આવું કંઈ છે જ નહીં એમ માનવામાં આવતું હતું એ વાત ફકત પાંચ-સાત વર્ષ જૂની છે. તત્કાલીન મુખ્યમંત્રીએ તો વળી મહિલાઓ ફિગર કોન્શિયશ હોવાને કારણે કુપોષણથી પીડાય છે એવી વાત પણ કરી દીધી હતી.